Lüggiu Medievale

U **Lüggiu medievâle** l'è 'na celebrasiùn ch'a se tegne tütti i anni a Giüstexine, in pruvinsa de Savùna, l'ǜrtima setemâna de lüggiu, da-u venardì a-a duménega.

A végne inbastìa da u Circulu Cultürale "*Jus Tenens*" e cun a partecipasiùn du cumün de Giüstexine e de attivitê cumerciâli.

## Stòja
A manifestasiùn a l'è nasciüa cumme rievucasiùn storica du 1972 in sce l'idêa du Circulu Cultürale "*Jus Tenens*", ch'u travaggia cun a Cunsürta Ligüre repiggiàndu i fêti du 1448, quande u capitàn Peu Freguzu da Repübbrica de Zena a l'ha cunquistòn u castellu du paîze dapöi a duminasiùn da famiggia di Du Carrettu. Inte stu moddu chi u l'è stêtu inbastìu u curtêu di figürànti ch'i raprezentan a bataggia fra zenezi e i marchezi lucâli. L'invensciùn de fâ stu genere de curse chi, cu-i câretti, a piggia e urigini dai marchezi Du Carrettu, ch'i l'axevan rivendicòn u stemma du câru da-a cazâ di Sassoni. E sfìdde fra e frasiùi de Giüstexine e ghe sùn da-u 1981. Sta tradisiùn chi a nu s'è mài interùtta, levòn che in-ti ànni 1982, 2005 e fra u 2020 e u 2021, pe' curpa da pandemîa du Còvid 19.

## E cuntrâde
A cumpetisiùn a vegghe scuntrâse e burghê de Giüstexine:

## I eventi
### Séna Medievâle
In-ta mêxima setemâna a se tegne a *Sena Medievâle*, cu'i invitê ch'i se véstan in-ti abiti tipichi du 1400 amiàndu u panuramma in-ta ciàssa de San Michê e mangiàndu i piatti tipici da tradisiùn ligüre. A sta séna chi i se zunzan i spetàculi di *menestrelli* ch'i fàn demuâ u püblicu cun zöghi antìghi, ascì cun e sciàmme e spâde. U l'è l'evéntu ch'u ârve a manifestasiùn.
### U curtêu storicu
A l'è a sfilâ ch'a riêvuca i eventi du seculu XV, cun a bataggia fra i zenézi e i Du Carettu, u se ârve cun i sbandieratùi e i raprezentanti de l'asuciasiùn "Jus Tenens", seguîi dai partecipànti de burghê (sfîlan in urdine San Michê, San Martìn, Santa Libera, San Luensu e Capeletta). Darê i se trövan i "zenezi", cun e milìssie armê du capitàn Peu Fregusu seguîu da-i *armigéri* e dai òmmi cun e balestre, chi i fàn da *retruguardia*. U marcheze Giuvanni Du Carettu u l'è acunpagnòn da a Madonna Viscuntina, dai nobili da curte e dai pupulén, vestîi precizi in abiti du mediuêvu. Ancù de darê e cunpagnîe che e vegnan da föa (de spessu a manifestasiùn a ospita i menbri de âtre rievucasiùi). L'acumpagnaméntu u finisce cu-u puzisiunaméntu di armamenti pezanti e i canûi, inseîi ai bùrdi da ciàssa.

### Paliu di câri
Ste burghê chi e se sfiddan in-te 'na pröva de abilitê a l'imprinscipiu, cun in percursu in-ta ciassa da Gexa de San Michê, da lì gh'è a primma eliminasiun de squaddre che e se sàrvan e l'hàn da scuntrâse in-te dui curse: e sfidde de qualificasiùn vegnan selesiunê pe estràsiun.

E due frasiùn che vinsan a semifinale finiscian in-ta sfidda finâle, e âtre dui e fan a cursa pe'u tèrsu e quartu postu.
Particularitê de curse cui câri in-ta ciassa l'è a partensa marcâ grassie a 'n scioppu de canùn a salve.
De primma u l'è stêtu ascì prezente u turnêu de balùn medievâle, cun funsiùn de qualificasiùn.

I zöghi i sun intervalê da spetaculi medievâli, cumme mangiafögu e giülàri. L'eventu u se cunclüdde cu-a premiasiùn da burgâ ch'a l'ha vintu e cu-i föghi d'artifissiu.

### U paliu di figiö
Cun e mèxime cuntradde se disputa u paliu di figiö, ch'u vegghe cumme gara de qualificasiùn u zögu de rüba-bandêa, e cumme finâli e semifinâli u mêximu percursu di câri (quattru gîi da ciàssa), cun però in pêzu minû.

## Elencu vinsitùi
Chi de seguitu a serie de vinsitùi de gâre du pàliu di câri, de quellu di figiö e du turnêu de balùn stòricu, i dêti i sun agiurnê a-u 2024.

### Pàliu di câri

### Balùn stòricu

### Paliu di figiö

## Nòtte


Categorîa:Giüstexine